Diari Oficial de la Generalitat Valenciana


Sumari del DOGV 7322, del 22-07-2014 (2014/6899)

RESOLUCIÓ de 16 de juliol de 2014, de la Secretaria Autonòmica d'Educació i Formació, per la qual es publica la convocatòria d'admissió d'alumnat per al curs 2014-2015 en els cicles formatius de Formació Professional Bàsica (FPB) i en els programes de qualificació professional inicial (PQPI), sostinguts amb fons públics, en centres docents de l'àmbit competencial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7322

Data del DOGV
:   22-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6899


Data del document
:   16-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 16 de juliol de 2014, de la Secretaria Autonòmica d'Educació i Formació, per la qual es publica la convocatòria d'admissió d'alumnat per al curs 2014-2015 en els cicles formatius de Formació Professional Bàsica (FPB) i en els programes de qualificació professional inicial (PQPI), sostinguts amb fons públics, en centres docents de l'àmbit competencial de la Comunitat Valenciana. [2014/6899]  
La Llei Orgànica 2/2006, de 3 de maig, d'Educació (LOE), modificada per la Llei Orgànica 8/2013, de 9 de desembre, per a la Millora de la Qualitat Educativa (LOMCE), en l'article 3.10 introduïx els cicles de Formació Professional Bàsica en el sistema educatiu.  
La disposició final quinta de la LOMCE establix que els cicles de Formació Professional Bàsica substituiran progressivament els programes de qualificació professional inicial, implantant-se el primer curs en el curs escolar 2014-2015.  
El Reial Decret 127/2014, de 28 de febrer, va regular aspectes específics de la Formació Professional Bàsica de les ensenyances de Formació Professional del sistema educatiu, fixant els currículums bàsics de catorze títols professionals bàsics. Estos van ser ampliats a set títols professionals més en virtut del Reial Decret 356/2014, de 16 de maig.  
  
D'acord amb tot este marc normatiu, i en data d'esta resolució, està pendent de decretar-se i desplegar-se tota la concreció normativa autonòmica corresponent. A pesar d'això, i per a garantir el compliment de la implantació dels cicles d'FPB el curs 2014-2015, esta administració educativa ha fixat tant els centres docents públics com la quantificació en unitats en cada un d'ells on s'impartiran els cicles formatius d'FPB així com els segons cursos dels PQPI.  
  
Així mateix, en els pròxims dies, està prevista la convocatòria d'ajudes per al funcionament de centres privats que impartisquen FPB durant el curs 2014-15. En conseqüència, s'oferixen també les vacants dels centres autoritzats participants en la dita convocatòria d'ajudes, si bé l'adjudicació definitiva de les places quedarà supeditada a la concessió efectiva de la subvenció.  
Per a avançar en la concreció final de la realitat educativa del curs 2014-15, és procedent establir l'alumnat particular que rebrà eixes ensenyances garantint l'objectivitat i la igualtat, motiu pel qual es fa necessari convocar el procediment d'admissió a estes, establint per a això les normes que han de regir els processos d'accés, admissió i matrícula, així com el calendari temporal a què se subjecten totes les actuacions particulars consegüents. Estes normes han sigut objecte de negociació en les distintes meses de participació de la comunitat educativa en el si del procés d'elaboració de la normativa autonòmica abans mencionada.  
  
Per això, i en virtut de les facultats conferides, resolc:  
  
Primer  
L'accés, admissió i matrícula de l'alumnat, per al curs 2014-2015, en els cicles formatius de Formació Professional Bàsica impartits en centres docents sostinguts amb fons públics de l'àmbit de la Comunitat Valenciana es produirà d'acord amb la regulació i el calendari establits en l'annex I  
  
Segon  
L'admissió de l'alumnat, per al curs 2014-2015, en el segon curs dels programes de qualificació professional inicial impartits en centres sostinguts amb fons públics es produirà d'acord amb el calendari que apareix en l'annex II d'esta resolució.  
  
Tercer  
Esta resolució tindrà efectes des de la data de la publicació en el Diari Oficial de la Comunitat Valenciana (DOCV)  
  
Contra esta resolució, que no esgota la via administrativa, els interessats podran interposar recurs d'alçada davant de la consellera d'Educació, Cultura i Esport, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 16 de juliol de 2014.- El secretari autonòmic d'Educació i Formació: Manuel Tomás Ludeña.  
  
  
ANNEX I  
Accés, admissió i matrícula en els cicles de Formació Professional Bàsica sostinguts amb fons públics impartits durant el curs 2014-15  
  
Regulació i calendari  
  
I. DESTINATARIS I CONDICIONS D'ACCÉS  
1. Podran accedir als cicles de Formació Professional Bàsica, l'alumnat que complisca simultàniament els requisits assenyalats en l'article 15.1 del Reial Decret 127/2014 de 28 de febrer.  
2. Els sol·licitants als quals es referix l'apartat anterior hauran d'aportar el consell orientador per mitjà d'un certificat que acredite haver sigut proposat per l'equip docent als pares, mares o tutors legals per a la incorporació a un cicle de Formació Professional Bàsica. El mencionat consell orientador s'inclourà en l'expedient de l'alumne o de l'alumna junt amb el document de consentiment dels pares, mares o tutors legals, perquè curse estes ensenyances.  
3. Sempre que hi haja disponibilitat de places podran accedir així mateix als cicles de Formació Professional Bàsica les persones que superen els 17 anys i que no estiguen en possessió d'un títol de Formació Professional o de qualsevol altre títol que acredite la finalització d'estudis secundaris complets.  
4. L'adequada escolarització d'este alumnat serà objecte de supervisió per la inspecció d'educació i de seguiment en els estudis i estadístiques de la seua competència.  
  
II. PROCEDIMENT D'ADMISSIÓ  
1. El procediment d'admissió de l'alumnat regulat en este apartat s'aplicarà en els cicles de Formació Professional Bàsica impartits en centres sostinguts amb fons públics que s'impartisquen durant el curs 2014-2015.  
2. Els interessats que desitgen participar en el procediment entregaran en el centre de primera opció el model de sol·licitud degudament firmat junt amb la documentació assenyalada en el punt 5t del present apartat. El dit model de sol·licitud s'obtindrà per mitjà de l'ús de l'assistent telemàtic que estarà disponible en la pàgina web d'esta conselleria.  
  
Cada sol·licitant presentarà una única sol·licitud d'admissió a cicles de Formació Professional Bàsica respecte dels quals s'haja publicat vacant. En la mateixa es relacionaran fins a un màxim de 5 opcions corresponents a un màxim de cinc cicles de Formació Professional Bàsica, en centres educatius que tinguen autoritzades les dites ensenyances.  
En el cas de sol·licitants que complisquen els requisits establits en l'article 15.1 del Reial Decret 127/2014, de 28 de febrer, hauran d'aportar el consell orientador, a fi d'acreditar la proposta de l'equip docent als pares, mares o tutors legals per a la incorporació a un cicle de Formació Professional Bàsica. El dit consell orientador s'inclourà en l'expedient de l'alumne junt amb el document de consentiment dels pares, mares o tutors legals, perquè curse estes ensenyances. En el cas d'alumnat que haja cursat Educació Secundària Obligatòria durant el curs 2013-2014 a la Comunitat Valenciana l'esmentat consell orientador s'ajustarà al model establit per Resolució de 10 de juliol de 2014, de la Direcció General d'Innovació, Ordenació i Política Lingüística (DOCV 7316, 14.07.2014),  
  
3. Quan es presente més d'una sol·licitud o es constate falsedat en les dades o documentació aportada, totes les sol·licituds seran excloses del procediment d'admissió. Tot això sense perjuí de l'exigència de responsabilitats que, respecte d'això, puguen derivar-se.  
4. Rebudes les sol·licituds, els centres les incorporaran a l'aplicació informàtica establida a este efecte  
5. Si no s'aporta la documentació que constituïsca requisit d'accés en el termini establit la sol·licitud quedarà exclosa. En el cas que la documentació no aportada en termini únicament puga haver donat lloc a l'aplicació d'un determinat orde de prioritat, este no serà aplicable.  
  
6. El titular de la secretaria dels centres són els responsables de la custòdia de les sol·licituds d'admissió de l'alumnat, de la documentació complementària i de la documentació necessària per al procediment d'admissió.  
7. La direcció del centre on l'alumne cursa estudis serà la responsable que estos documents s'òmpliguen correctament i que s'expedisca el certificat corresponent. Si l'alumne és admés per a cursar ensenyances de Formació Professional Bàsica en el centre, la seua direcció serà la responsable de la incorporació de la documentació corresponent als expedients de l'alumnat. En el cas que siga admés en centre distint haurà de remetre's la documentació a eixe centre si finalment formalitza la seua matrícula, tot això a fi de la incorporació a l'expedient corresponent.  
8. Per a l'admissió de l'alumnat estranger s'haurà de tindre en compte el que s'establix en la normativa bàsica en esta matèria.  
9. El tractament de les dades personals obtingudes en el procediment d'admissió s'ajustarà al que establix la Llei Orgànica 15/1999, de 13 de desembre, de Protecció de Dades de Caràcter Personal i al que preveu la disposició addicional 23a de la Llei Orgànica 2/2006, de 3 de maig, d'Educació.  
  
III. PRIORITAT EN L'ACCÉS PER ALS CICLES DE FORMACIÓ PROFESSIONAL BÀSICA AUTORITZATS EN CENTRES DOCENTS  
1. L'admissió en els cicles de Formació Professional Bàsica autoritzats en centres docents, si hi ha més sol·licituds d'incorporació que reunisquen els requisits exigits que llocs escolars disponibles, es regirà pel següent orde de prioritat:  
1.1. En primer lloc es tindran en compte la primera i segona opció dels cicles de Formació Professional Bàsica que els sol·licitants incloguen en la seua petició tenint en compte l'orde següent:  
a) Alumnat de 16 anys complits fins al 31 de desembre de l'any d'inici del cicle de Formació Professional Bàsica, proposat per l'equip educatiu.  
b) Alumnat de 15 anys complits fins al 31 de desembre de l'any d'inici del cicle de Formació Professional Bàsica, proposat per l'equip educatiu.  
c) Alumnat de 17 anys complits fins al 31 de desembre de l'any d'inici del cicle de Formació Professional Bàsica, proposat per l'equip educatiu.  
1.2. En segon lloc es tindran en compte la tercera, quarta i quinta opció dels cicles de Formació Professional Bàsica que els sol·licitants incloguen en la seua petició tenint en compte l'orde següent:  
a) Alumnat de 16 anys complits fins al 31 de desembre de l'any d'inici del cicle de Formació Professional Bàsica, proposat per l'equip educatiu.  
b) Alumnat de 15 anys complits fins al 31 de desembre de l'any d'inici del cicle de Formació Professional Bàsica, proposat per l'equip educatiu.  
c) Alumnat de 17 anys complits fins al 31 de desembre de l'any d'inici del cicle de Formació Professional Bàsica, proposat per l'equip educatiu.  
1.3. En tercer lloc es tindran en compte les cinc opcions dels cicles de Formació Professional Bàsica que l'alumnat desescolaritzat major de 17 anys incloga en la seua petició.  
S'entendrà com a alumnat desescolaritzat aquell que durant el curs immediatament anterior al de l'inici del cicle de Formació Professional Bàsica no haja estat matriculat en cap centre docent cursant Educació Secundària Obligatòria.  
Els desempats dins dels distints grups de prioritat es resoldran per mitjà del que establix la resolució de la Conselleria d'Hisenda i Administració Pública, que determinarà la lletra per a fixar l'orde d'actuació dels aspirants a totes les proves selectives que se celebren durant l'any en curs. En el cas que a l'inici del procediment d'admissió no s'haja publicat la resolució, serà aplicable la lletra «V» establida per la Resolució de 27 de setembre de 2010 (DOCV 6376, 14.10.2010).  
  
IV. RESERVA DE PLACES  
1. En el procediment d'admissió es reservarà un 5 % del total de les places escolars oferides per a les persones amb discapacitat, i en cap cas la reserva serà inferior a una vacant. En el mencionat procediment, l'alumne podrà sol·licitar un informe del Departament d'Orientació del centre que figure en primer lloc per cada títol sol·licitat en el qual se certifique que la malaltia / discapacitat no li impedix aconseguir els resultats d'aprenentatge relacionats amb les competències professionals del títol que sol·licita.  
2. Les vacants reservades que hagen quedat sense cobrir, després de baremades totes les sol·licituds, s'oferiran a tots els sol·licitants que reunisquen els requisits requerits.  
  
V. PROCEDIMENT  
1. La determinació de vacants en els centres l'efectuarà l'òrgan competent i donarà inici al procediment.  
2. En cada centre educatiu es publicaran les vacants pròpies dels cicles de Formació Professional Bàsica.  
3. L'alumne entregarà la sol·licitud en el centre de primera opció, el qual processarà totes les dades d'esta en el suport informàtic.  
4. El procediment d'adjudicació provisional de places, en concurrència competitiva, es realitzarà d'acord amb els criteris de prioritat establits, seguint l'orde de preferència en què hagen demanat plaça els sol·licitants.  
5. En el primer curs dels cicles de Formació Professional Bàsica, impartits en centres docents sostinguts amb fons públics, els centres docents oferiran totes les places de primer, sense perjuí que per causes degudament justificades la direcció territorial corresponent resolga oferir un nombre inferior de vacants en els centres docents públics.  
  
6. Si no s'obté plaça escolar en el centre de primera opció, s'aplicarà el procediment d'adjudicació de plaça assenyalat anteriorment.  
  
7. El Consell Escolar, el Consell Social o el titular del centre, segons corresponga, publicarà els llistats provisionals d'acord amb els resultats obtinguts a través de l'aplicació informàtica.  
8. Els centres tindran accés a estos llistats a través de l'aplicació informàtica.  
9. Estos llistats tindran inicialment el caràcter de relació provisional d'alumnat admés i no admés. Tots ells es publicaran en el tauler d'anuncis dels centres.  
10. Els interessats podran presentar reclamació davant del Consell Social o Consell Escolar del centre contra les dites llistes provisionals.  
11. Si no s'obté plaça en cap dels centres triats es remetran les sol·licituds no ateses a la Comissió Sectorial d'Escolarització de Formació Professional.  
12. Una vegada resoltes les reclamacions estos llistats tindran caràcter definitiu i es publicaran per mitjà dels mateixos procediments que els anteriors.  
13. Els interessats podran presentar reclamació davant de la Comissió Sectorial d'Escolarització de Formació Professional contra les llistes definitives. Contra la resolució de la Comissió Sectorial d'Escolarització a les reclamacions presentades els interessats podran interposar recurs d'alçada davant del director territorial corresponent.  
14. Els sol·licitants no admesos en algun dels cicles de Formació Professional Bàsica sol·licitats quedaran en llista d'espera ordenats en funció dels criteris establits i podran ser admesos en cas de quedar places vacants.  
  
VI. CONSTITUCIÓ EFECTIVA DE GRUPS DELS CICLES DE FORMACIÓ PROFESSIONAL BÀSICA  
1. El nombre màxim d'alumnes serà de díhuit per grup, sense perjuí d'això, podrà establir-se un màxim de quinze alumnes per grup en funció del perfil professional del títol del cicle de Formació Professional Bàsica.  
Quant al mínim necessari per a la constitució d'un grup caldrà ajustar-se al que disposa la normativa de Formació Professional en la matèria.  
En el grup es podrà integrar alumnat amb necessitats educatives especials permanents fins a un màxim de dos per grup, i es reduirà el nombre màxim d'alumnes en dos per cada alumne o alumna amb necessitats educatives especials permanents, tenint en compte que en cas de grups amb alumnat amb necessitats educatives especials permanents, el nombre mínim d'alumnes per grup serà de deu.  
2. Quan el nombre de sol·licituds que complisquen els requisits assenyalats en el primer apartat d'este annex no abaste el mínim establit per a constituir unitat, esta no s'autoritzarà, i l'alumnat que haja optat per eixe cicle, segons els casos, se li considerarà les altres opcions formulades segons el seu orde de preferència.  
  
VII. VACANTS AL FINAL DEL PROCÉS D'ADMISSIÓ  
1. Finalitzat el procés d'admissió es publicarà en el respectiu centre educatiu un llistat amb les vacants existents després del procés.  
  
2. L'alumnat que, havent presentat sol·licitud, no haja obtingut lloc escolar segons les seues opcions podran dirigir-se, abans que concloga el termini de matrícula, al centre corresponent i sol·licitar qualsevol dels llocs vacants. Per a això haurà de presentar junt amb la nova sol·licitud, el resguard i la còpia de la sol·licitud que al seu dia va presentar.  
  
VIII. RECLAMACIONS I RECURSOS AL PROCEDIMENT D'ADMISSIÓ  
1. Les reclamacions, que sempre es dirigiran al centre de primera opció, hauran de formular-se en el termini de tres dies hàbils a comptar del següent al de la publicació de les llistes provisionals d'alumnat admés i no admés i es resoldran amb anterioritat a la publicació de les llistes definitives.  
2. En el cas que l'admissió s'haja sol·licitat en un centre públic, els interessats podran formular reclamació contra les llistes definitives d'alumnat admés i no admés, en el termini de dos dies hàbils des del següent al de la seua publicació, davant de la Comissió Sectorial d'Escolarització que corresponga, que resoldrà en el termini de tres dies hàbils.  
3. Contra la resolució els interessats podran interposar recurs d'alçada davant de la direcció territorial corresponent en el termini d'un mes comptat des de l'endemà de la publicació de l'acord adoptat per la Comissió Sectorial d'Escolarització o al del venciment del termini establit per a la seua adopció. La resolució de la Direcció Territorial posarà fi a la via administrativa i el silenci administratiu tindrà caràcter desestimatori.  
4. En el cas que l'admissió s'haja sol·licitat en un centre privat sostingut amb fons públics, els interessats podran formular reclamació/denúncia davant de la direcció territorial corresponent, la qual iniciarà, si és el cas, el procediment previst en els articles 61 i següents de la Llei Orgànica 8/1985, de 3 de juliol, Reguladora del Dret a l'Educació, modificats per la disposició final primera punt 10 de la Llei Orgànica 2/2006, de 3 de maig, d'Educació.  
  
IX. MATRÍCULA  
1. Després del procediment d'admissió l'alumnat admés haurà de formalitzar la matrícula en el termini establit en el calendari d'admissió a estes ensenyances.  
2. Si l'alumnat admés no formalitzara matrícula en el termini expressat, s'entendrà que renuncia a la plaça escolar i la seua plaça es considerarà vacant per renúncia.  
3. Acabat el termini de matrícula, cada centre publicarà el llistat de l'alumnat que, estant en la llista d'admesos, no l'haja formalitzat.  
  
4. Les vacants que es produïsquen per renúncia o altres circumstàncies s'oferiran a l'alumnat de la llista d'espera segons l'orde establit en esta.  
5. L'alumnat que haja obtingut plaça formalitzarà matrícula en el termini assignat per a cobrir les places vacants per renúncia.  
6. L'alumnat de la llista de no admesos, que no haja obtingut plaça escolar en cap de les opcions sol·licitades després de finalitzar el procediment d'admissió, podrà sol·licitar informació, o els seus pares o tutors en cas de menors d'edat, a la Comissió Sectorial d'Escolarització de les places escolars vacants en altres centres per a formalitzar matrícula en alguna d'estes si reunix els requisits necessaris per a això amb independència de la via d'accés per la qual ha concorregut.  
  
X. DOCUMENTACIÓ NECESSÀRIA  
Per a la formalització de matrícula l'alumnat admés haurà de presentar en el centre educatiu en què haja obtingut plaça, en el cas que estos no es troben en poder de l'administració educativa, la documentació següent:  
1. Documentació acreditativa de la identitat i edat del sol·licitant.  
2. Certificat acadèmic de l'últim centre en què ha estat escolaritzat, en la qual consten les qualificacions obtingudes en el primer cicle d'educació secundària obligatòria o equivalent als efectes d'admissió.  
3. Consell orientador documentat per mitjà de certificat acreditatiu d'haver sigut proposat per l'equip docent als pares, mares o tutors legals per a la incorporació a un cicle de Formació Professional Bàsica en el supòsit assenyalat en l'article 15.3 del Reial Decret 127/2014, de 28 de febrer. Este consell orientador s'inclourà en l'expedient de l'alumne o de l'alumna junt amb el document de consentiment dels pares, mares o tutors legals, perquè curse estes ensenyances.  
  
4. En el supòsit d'accedir per la reserva de discapacitats: acreditació de la discapacitat. L'alumnat amb greus problemes d'audició, visió, motricitat o altres necessitats educatives especials que participe en el procediment d'admissió per la reserva per a persones amb discapacitat haurà de presentar la documentació següent:  
a) Certificat del dictamen emés per l'òrgan competent.  
b) Declaració responsable en què manifeste el seu coneixement dels resultats d'aprenentatge i criteris d'avaluació dels cicles o mòduls que sol·licita cursar.  
5. Per a la matriculació de l'alumnat estranger s'haurà de tindre en compte el que s'establix en la normativa bàsica en esta matèria.  
6. En el supòsit de completar-se el grup amb alumnat desescolaritzat major de 17 anys el centre receptor requerirà tota la informació acadèmica i sociofamiliar possible de l'últim centre escolar de procedència.  
  
XI. CALENDARI D'ADMISSIÓ PER AL PRIMER CURS DE LES ENSENYANCES DE FORMACIÓ PROFESSIONAL BÀSICA (FPB)  
Este procés d'admissió afecta els centres sostinguts amb fons públics que impartisquen les ensenyances de Formació Professional Bàsica i s'organitzarà en les fases que s'indiquen a continuació:  
1. Publicació de vacants existents en els centres educatius per al procés d'admissió d'alumnes: el 23 de juliol.  
2. Presentació de sol·licituds d'admissió per a la Formació Professional Bàsica i de la documentació corresponent en el centre de primera opció: del 23 de juliol al 25 de juliol ambdós inclosos.  
3. Comprovació de duplicitats: 29 de juliol.  
4. Elaboració i publicació de les llistes provisionals d'admesos: el 30 de juliol.  
5. Presentació de reclamacions en el centre de primera opció: el 30 i 31 de juliol i 2 i 3 de setembre.  
6. Publicació en els centres de les llistes definitives d'alumnes admesos: el 8 de setembre.  
7. Presentació de reclamacions davant de la comissió sectorial d'escolarització corresponent: fins al 10 de setembre.  
8. Resolució de reclamacions per part de la comissió sectorial d'escolarització: fins al 15 de setembre. Contra la resolució els interessats podran interposar recurs d'alçada davant del director territorial corresponent en el termini d'un mes. L'alumnat que sol·licite plaça en centres privats sostinguts amb fons públics podrà interposar davant de les llistes definitives d'admesos, denúncia davant de la direcció territorial corresponent.  
9. Termini de formalització de matrícula per als alumnes admesos: del 9 al 11 de setembre.  
10. Termini de formalització de matrícula per a cobrir les places vacants per renúncia o excedents per als alumnes que han participat en el procés: el 15 de setembre.  
  
  
ANNEX II  
Calendari d'admissió per al segon curs dels programes de qualificació professional inicial (PQPI)  
  
1. Introducció a través del sistema ITACA per part dels centres educatius públics i privats autoritzats de les dades corresponents a l'alumnat que repetix, promociona, etc. necessaris per a la determinació d'unitats i vacants de llocs escolars en el segon curs de PQPI: fins al 25 de juliol.  
2. Publicació de vacants en els segons cursos de PQPI: el 29 de juliol.  
3. Presentació de sol·licituds d'admissió en segon curs de PQPI: del 30 de juliol al 3 de setembre.  
4. Comprovació de duplicitats: 5 de setembre.  
5. Elaboració i publicació de llistes provisionals d'admesos: el 10 de setembre.  
6. Presentació de reclamacions davant del consell escolar del centre: fins al 12 de setembre.  
7. Publicació de les llistes definitives d'admesos: el 15 de setembre.  
  
8. Presentació de reclamacions davant de la Comissió Municipal d'Escolarització: fins al 16 de setembre.  
9. Termini de formalització de la matrícula per als alumnes admesos en el procés: del 16 al 18 de setembre.  
10. Termini de formalització de matrícula per a cobrir les places vacants per renúncia o excedents: 19 de setembre.  
11. Remissió per la comissió d'escolarització de les vacants resultants a les direccions territorials: fins al 23 de setembre.